Når jeg leser …
da betyr det …
avhenge, å
å trenge at noe skjer for at noe annet skal fungere
erklæring, en
en offentlig beskjed eller uttalelse
gissel, et
en person som blir holdt fanget
gyldig
noe som gjelder og er godkjent
Hamas
den væpnede gruppen som styrer Gaza
institutt
en del av et universitet eller en organisasjon, som forsker på eller lærer bort noe spesifikt 
konflikt, en 
en uenighet eller kamp mellom personer eller grupper
nasjonal-forsamling, en
en gruppe politikere som lager lover i et land
nasjonalistisk
det å sette sitt eget land først, og tenke at sitt eget land er viktigst
parlament, et
en gruppe politikere som snakker om og bestemmer viktige saker for et land
prege, å
her: a ha på-virkning på noe i lang tid
representant, en
en person som snakker eller gjør noe på vegne av andre
utfordrer, en
en person som prøver å vinne over den det er mest sannsynlig at vil vinne
vedta, å
å godkjenne en lov eller bestemmelse, og gjøre at den blir del av samfunnet
vurdere, å
å tenke over noe før du bestemmer seg
våpen-hvile, en
en pause i krig eller kamper

Greit å vite:
Israel er et land som ligger i Midtøsten, i verdens-delen Asia. Landet grenser til Palestina, Libanon, Syria, Jordan og Egypt. Landet ligger langs kysten ved Middelhavet. 

Offisielle språk er hebraisk og arabisk. Engelsk er også mye brukt. Det bor litt mer enn 9,5 millioner mennesker i Israel. Over 90 prosent bor i byer. Den største byen er Tel Aviv. 

Israel sier selv at byen Jerusalem er hoved-staden sin. Men det er mange land i verden uenige i. Det er fordi byen ligger delvis i Palestina. FN ser på Tel Aviv som hoved-staden til Israel. 

74 prosent av folket i Israel er jøder. 20 prosent er arabere. Det har bodd folk i områder der Israel ligger i mange tusen år. Området blir sett på som hellig for både jøder, kristne og muslimer. 

Det har vært mye konflikt om området der Israel ligger. Etter andre verdens-krig sa FN at det skulle deles opp i en arabisk og en jødisk stat. Arabere var uenige, og det ble krig. Israel ble opprettet i 1948. Det ble aldri noen arabisk stat.

I 1967 var det krig igjen. Da okkuperte Israel områdene Gaza og Vestbredden. Det betyr å ta et område uten lov. Områdene tilhører Palestina. Områdene er fortsatt okkuperte. 

Kilde: Lille Norske Leksikon og FN

Spørsmål:
1. Når skal Israel velge ny nasjonal-forsamling?
Svar: 

2. Hva heter parlamentet i Israel?
Svar: 

3. Hvor mange medlemmer har Knesset?
Svar: 

4. Nevn tre ting som er viktige for folk i Israel ved dette valget.
Svar: 

5. Hva mener forskeren Tamar Hermann at er viktig for å forstå israelsk politikk?
Svar: 

6. Hva heter partiet til Benjamin Netanyahu?
Svar: 

7. Hva mener 72,5 prosent av folket i Israel at Netanyahu skulle gjort etter angrepet den 7. oktober?
Svar: 

8. I saken nevnes to andre israelske politikere som stiller til valg. Hvem er de, og hva heter partiene deres?
Svar: 


Oppgave: Sett ordene på rett sted i teksten:
Krigen i Gaza
angrep
avtalen
enige
fange
fortsatt
gjemte
hæren
krig
starte
sult

Den 7. oktober 2023 gikk gruppa Hamas til angrep på Israel. Rundt 1 200 personer ble drept, og 251 ble tatt til _ _ _ _ _. 

Angrepet gjorde at Israel _ _ _ _ _ _ området Gaza. Det er området hvor Hamas styrer. Israel sa de ville utslette Hamas. 

Det satte i gang en intens _ _ _ _. Det er nå mer enn tre år siden krigen startet. Over 74 000 personer har blitt drept i Gaza. Mange mennesker er _ _ _ _ _ _ _ _ savnet. Og krigen er fortsatt ikke helt over. 

I to år var det ofte bombe-angrep i Gaza. Israel sa at de bombet steder der medlemmer av Hamas _ _ _ _ _ _ seg. Mange sivile døde, også barn. I tillegg var det lite nød-hjelp som slapp inn. Det førte til hungers-nød. Flere døde av 
_ _ _ _.  

I oktober i 2025 ble Israel og Hamas enige om en våpen-hvile. De ble _ _ _ _ _ om at Hamas skulle legge ned våpnene, og at Israel skulle slutte å bombe Gaza. I tillegg skulle den israelske _ _ _ _ _ trekke seg ut av Gaza. 

Men et år senere er _ _ _ _ _ _ _ fortsatt på vent. Israel har sluppet mye færre bomber, men har ikke trukket seg ut av Gaza. Hamas venter på at Israel skal trekke seg ut. Israel venter på at Hamas skal legge ned våpnene. Ingen av dem 
_ _ _ _ _ _ før den andre har gjort som de lovet. 

Kilde: Klar Tale
-----

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: https://utgave.klartale.no/


Du finner også artikkelen på klartale.no i løpet av uka.


Om bindestreker: 

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Hensikten er at det skal bli lettere for alle å lese dem. Mange ord i språket vårt er satt sammen av to ord. Men ord som er satt sammen av to ord, skal som regel ikke deles i norsk rett-skriving. Du kan selvsagt ta strekene bort, eller legge til.

